หุ้นถุงยาง “ไทยนิปปอนรับเบอร์ฯ” มั่นใจพร้อมเทรดปลายปีนี้
ซี๊ดซ๊าด! บริษัทผลิตถุงยาง“ไทยนิปปอนรับเบอร์ฯ" (TNR) มั่นใจพร้อมนำ IPO จำนวน 75 ล้านหุ้นเข้าเทรด SET ทันในปีนี้ โดยมีบล.กสิกรไทย เป็นที่ปรึกษาทางการเงิน
7 พ.ย. 2559

บริษัท ไทยนิปปอนรับเบอร์ อินดัสตรี้ จำกัด (มหาชน) หรือ TNR ผู้ผลิตและจำหน่ายถุงยางอนามัยจากน้ำยางธรรมชาติและผิตภัณฑ์ที่เกี่ยวข้อง เตรียมเสนอขายหุ้นเพิ่มทุนต่อประชาชนทั่วไปครั้งแรก (IPO) จำนวน 75 ล้านหุ้น และคาดเข้าจดทะเบียนในตลาดหลักทรัพย์แห่งประเทศไทยได้ภายในปีนี้ เพื่อนำเงินทีได้จากการระดมทุนในครั้งนี้ไปชำระคืนเงินกู้จากสถาบันการเงิน และใช้เป็นเงินทุนหมุนเวียนในกิจการต่อไป โดยมี บริษัทหลักทรัพย์ กสิกรไทย จำกัด (มหาชน)  เป็นที่ปรึกษาทางการเงิน
นายอมร ดารารัตนโรจน์ ประธานเจ้าหน้าที่บริหาร TNR กล่าวว่า จุดแข็งของบริษัทเป็นผู้ผลิตถุงยางอนามัยรายใหญ่ที่สุดในประเทศไทยและเป็นผู้ผลิตรายใหญ่ของโลกด้วยกำลังการผลิตติดตั้ง 1,959 ล้านชิ้นต่อปี พร้อมวางเป้าหมายเพิ่มส่วนแบ่งการตลาดถึงยางอนามันแบรนด์ Onetouch ในไทย และรุกขยายตลาดส่งออกไปยังประเทศใหม่ในทวีปต่างๆ
                
 
 